./data/phi0914/phi00145/phi0914.phi00145.perseus-lat1.xml
notata est in illo conventu Europae Asiaeque, undique				partim ad gratulationem, partim ad spectaculum contracta multitudine, tantis				navalibus terrestribusque exercitibus,  ea copia				rerum, ea vilitas annonae, ut et privatis et civitatibus et gentibus dona data				pleraque eius generis sint ab imperatore non in usum modo praesentem, sed etiam quod				domos aveherent   spectaculo fuit ei, quae venerat, turbae non scaenicum magis				ludicrum, non certamina hominum aut curricula equorum, quam praeda Macedonica omnis,				ut viseretur, exposita, statuarum				tabularumque et textilium et vasorum ex auro et argento et				aere et ebore factorum ingenti cura in ea regia, ubi non in praesentem modo speciem,					 qualibus referta regia Alexandreae erat, sed				in perpetuum usum fierent   haec in classem				inposita devehenda Romam Cn Octavio data